Datasets:
khaled123
/
Testtun

Dataset card Data Studio Files Community
1
text
stringlengths
0
38.1k
مصطلح BRICS هو مصطلح متداول بين الاقتصاديين و هي كلمة متكوّنة من الحروف الاولى لأسماء دُول بدأت تشكّل قوّة اقتصادية في العالم رغم انها من خارج الدول الغربية المهيمنة على الاقتصاد العالمي، هذه الدول هي : Brazil Russia India China South Africa المصطلح هذا رغم انه ظهر سنة 2011 بعد اضافة جنوب افريقيا، فانه مسبوق منذ سنة 2009 بمصطلح BRIC يعني دون اعتبار الحرف الاول من اسم دولة جنوب افريقيا
الاقتصاد في معناه الكاريكاتيري هو الآفاريات، البيع و الشراء، الاستهلاك، الكريديات، البني، معامل تخدم و تبيع... لازمنا ديما نتذكرو انو الحكايات هذي بكلها يعملها الانسان، لكنو ما يعملها الا ما يكون آمن و يشوف في مستقبل واضح (كلمة وضوح الرّؤية او visibilité هي كلمة يستعملوها المستثمرين و البنوك دائماً باش يعبرو على الكلام الي نحكيو عليه)، و الركود الاقتصادي الي شفناه بعد الثورة و اثناء التجاذب السياسي الحاد هو نتيجة طبيعية للخوف من المستقبل و حالة القلق على مصير البلاد. مع حكومة جمعة، الماكينة رجعت بدات تدور ( ما عدى في الثلاثي الثالث الي تقتلو فيه جنودنا بالارهاب) موش خاطرهم عباقرة زمانهم، و لكن لانو كل الفاعلين الاقتصاديين ما عادش يشوفو في التناحر الإعلامي بين الفرقاء السياسيين، ما عادش يسمعو بتجاذبات بين اجهزة الدولة، ما عادش يشوفو في مظاهر التنافر الخلاصة، لا تنتظروا اي نوع من الانتعاش الاقتصادي و تنفنيف حال البلاد و خلق مواطن الشغل و القضاء على الفقر لو لم يتحقق حد أدنى من الهدوء السياسي الي يخلي الناس ترتاح و ترجع تخطط لمستقبلها.
صحيح، النقد هوني موجه اكثر ضد السيد المنصف المرزوقي، و السبب بسيط و ما عندو حتى علاقة بالتوجهات السياسية للأدمين، السيد منصف المرزوقي يحكي برشا على الاقتصاد و التنمية و مقاومة البطالة و الفقر، الكلام هذايا بكلّو كذب، كذب عالشعب و على الزواولة، صلاحيّات الرئيس الاقتصادية تساوي صفر صفر صفر في تونس، و الصفحة هذي مجعولة لصفع السياسيين الي يكذبو عالشعب في الأمور الاقتصادية. و السيد الباجي قايد السبسي موش مشمول بهذا النوع من النقد لسبب بسيط زادا، و هو انو فعلا قادر على الفعل في المجال الاقتصادي باعتبار الحكومة القادمة فيها حزبو
كالعادة هذي لجماعة الكوناكسيون بالليل :) و الي ديجا شافوها يعذرونا :) المروزقي، مبروكة مبارك و رحلة الاكوادور السيّد منصف المرزوقي ذكر في تصريح تلفزي ما يلي: "أرسلت مبروكة مبارك للاكوادور بتذكرة ثمنها أكثر من 8 آلاف دينار في مهمّة خطيرة لتعرف كيف فعل رئيس هذا البلد في تأجيل ديونه" خطيرة!!!! خطيرة يا سي المنصف!!! سي المنصف، الاكودور عام 2008 ما علقتش تسديد ديونها و مبعد عملت تدقيق لهذه الدّيون، بالعكس، عملت تدقيق بدا في جويلية 2007 و دام قريب عام و نصف، و بعدها أعلنت تعليق تسديد بعض ديونها. سي المنصف، في نوفمبرعام 2008 الاكوادور ما علقتش سداد ديونها الثّنائية مع البنك الدّولي او صندوق النّقد الدّولي أو مع الدّول الاخرى، الاكوادور وقفت سداد ديونها الي خذاتهم عن طريق سندات الخزينة من اسواق المال العالميّة، اي من عند الخواص سواء بنوك تجاريّة او شركات استثمار عالميّة. الدّيون من عند الخواص كانت تمثّل في 2008 نسبة 40% من جملة ديون الاكوادور (بالنّسبة لتونس النّسبة هذي ما تفوتش 26%). سي المنصف، الاكوادور نجمت تعمل العمليّة هذي خاطر مبيعات النّفط متاعها تجيبلها 40% من ميزانيتها كلّ عام (في تونس هذه النّسبة تساوي صفر باعتبار وارداتنا تفوق بكثير جدّ صادراتنا من النّفط، و مجال النّفط هو مجال نفقات موش مجال مداخيل في تونس). سي المنصف، الاكوادور بعد ما اعلنت سنة 2008 تعليق تسديد الدّيون، خلّات الدّيّانة معلقين و ما زادتهم حتّى معلومة، و في نفس الوقت تفاهمت في السّرّ مع بنك عالمي اسمو "بنك لازارد" باش يمشي يعرض على الدّيّانة أنّو يشري من عندهم دين الاكوادور، بالطبيعة الدّيّانة الخواص، بعد ما سمعو بحكاية تعليق سداد ديونهم، باعو لبنك لازارد الدّيون الي عندهم على الاكوادور بشطر قيمتها و ساعات بأقل، و في الأخير، الاكوادور شرات 91% من ديونها بـ 900 مليون دولار بينما قيمتهم الفعليّة هي 3200 مليون دولار. سي المنصف الاكوادور ما بطلتش السلف، هي فقط بدلت الدّيّانة، و في 2015، باش تتسلّف بين 7 و 8 آلاف مليون دولار من الصّين الشّعبيّة باش تغطّي الحفرة الّي في ميزانيّتها. سي المنصف، امام العجز الكارثي الذي بلغته ميزانية الاكوادور، رئيس الاكوادور أمضى في 15 أوت 2013 على امر رئاسي باستغلال حقل النّفط الموجود تحت المحميّة الطّبيعيّة "ياسومي" و هو ما سيؤدّي للقضاء على اهم ثروات الاكوادور و هي التنوّع البيئي الموجودة في هذه المحميّة الأمازونية فضلا عن القاء 1307 مليون طن من غاز ثاني أكسيد الكربون في سماء الاكوادور و العالم. أخيرا سي المنصف، اعلم أنّ رئيس الاكوادور عاد الى الى التداين من اسواق المال العالميّة و استلف يوم 15 جوان 2014 مبلغ قيمتو ألفين مليون دولار من الخواص بنوك و شركات عالميّة، لكن بأنتريس 7,95% في العام (و هوني حبيت نقلك سي المنصف، أنّو معدّل الانتريس الي تدفع فيه تونس حاليّا على دينها العمومي الخارجي بكلّو ما يفوتش 2.84%.) أخيرا سي المنصف، المعلومات هذي بكلها راهي موجودة بلاش على الانترنات في مواقع متميزة و محترفة في المجال الاقتصادي و المالي، و موجودة في عديد المراجع الأكاديمية، و لو كلّفت أي موظّف عندك في القصر راهو لقاها في ساعتين و راهو كان خلات الشّعب التّونسي صرف عليه حق قهوة، موش تسكرة بأكثر من ثمانية ملاين بخلاف آش يصرف سكنى و معيشة و منحة مهمة، و رجاءا سي المنصف ما تبعث حد لازلندا باش يفهم آش عملت في ديونها، حكاية ساهلة راهي و توا نهبطوها هوني حتى هي المصادر في التعليق رقم 1
المروزقي، مبروكة مبارك و رحلة الاكوادور السيّد منصف المرزوقي ذكر في تصريح تلفزي ما يلي: "أرسلت مبروكة مبارك للاكوادور بتذكرة ثمنها أكثر من 8 آلاف دينار في مهمّة خطيرة لتعرف كيف فعل رئيس هذا البلد في تأجيل ديونه" خطيرة!!!! خطيرة يا سي المنصف!!! سي المنصف، الاكودور عام 2008 ما علقتش تسديد ديونها و مبعد عملت تدقيق لهذه الدّيون، بالعكس، عملت تدقيق بدا في جويلية 2007 و دام قريب عام و نصف، و بعدها أعلنت تعليق تسديد بعض ديونها. سي المنصف، في نوفمبرعام 2008 الاكوادور ما علقتش سداد ديونها الثّنائية مع البنك الدّولي او صندوق النّقد الدّولي أو مع الدّول الاخرى، الاكوادور وقفت سداد ديونها الي خذاتهم عن طريق سندات الخزينة من اسواق المال العالميّة، اي من عند الخواص سواء بنوك تجاريّة او شركات استثمار عالميّة. الدّيون من عند الخواص كانت تمثّل في 2008 نسبة 40% من جملة ديون الاكوادور (بالنّسبة لتونس النّسبة هذي ما تفوتش 26%). سي المنصف، الاكوادور نجمت تعمل العمليّة هذي خاطر مبيعات النّفط متاعها تجيبلها 40% من ميزانيتها كلّ عام (في تونس هذه النّسبة تساوي صفر باعتبار وارداتنا تفوق بكثير جدّ صادراتنا من النّفط، و مجال النّفط هو مجال نفقات موش مجال مداخيل في تونس). سي المنصف، الاكوادور بعد ما اعلنت سنة 2008 تعليق تسديد الدّيون، خلّات الدّيّانة معلقين و ما زادتهم حتّى معلومة، و في نفس الوقت تفاهمت في السّرّ مع بنك عالمي اسمو "بنك لازارد" باش يمشي يعرض على الدّيّانة أنّو يشري من عندهم دين الاكوادور، بالطبيعة الدّيّانة الخواص، بعد ما سمعو بحكاية تعليق سداد ديونهم، باعو لبنك لازارد الدّيون الي عندهم على الاكوادور بشطر قيمتها و ساعات بأقل، و في الأخير، الاكوادور شرات 91% من ديونها بـ 900 مليون دولار بينما قيمتهم الفعليّة هي 3200 مليون دولار. سي المنصف الاكوادور ما بطلتش السلف، هي فقط بدلت الدّيّانة، و في 2015، باش تتسلّف بين 7 و 8 آلاف مليون دولار من الصّين الشّعبيّة باش تغطّي الحفرة الّي في ميزانيّتها. سي المنصف، امام العجز الكارثي الذي بلغته ميزانية الاكوادور، رئيس الاكوادور أمضى في 15 أوت 2013 على امر رئاسي باستغلال حقل النّفط الموجود تحت المحميّة الطّبيعيّة "ياسومي" و هو ما سيؤدّي للقضاء على اهم ثروات الاكوادور و هي التنوّع البيئي الموجودة في هذه المحميّة الأمازونية فضلا عن القاء 1307 مليون طن من غاز ثاني أكسيد الكربون في سماء الاكوادور و العالم. أخيرا سي المنصف، اعلم أنّ رئيس الاكوادور عاد الى الى التداين من اسواق المال العالميّة و استلف يوم 15 جوان 2014 مبلغ قيمتو ألفين مليون دولار من الخواص بنوك و شركات عالميّة، لكن بأنتريس 7,95% في العام (و هوني حبيت نقلك سي المنصف، أنّو معدّل الانتريس الي تدفع فيه تونس حاليّا على دينها العمومي الخارجي بكلّو ما يفوتش 2.84%.) أخيرا سي المنصف، المعلومات هذي بكلها راهي موجودة بلاش على الانترنات في مواقع متميزة و محترفة في المجال الاقتصادي و المالي، و موجودة في عديد المراجع الأكاديمية، و لو كلّفت أي موظّف عندك في القصر راهو لقاها في ساعتين و راهو كان خلات الشّعب التّونسي صرف عليه حق قهوة، موش تسكرة بأكثر من ثمانية ملاين بخلاف آش يصرف سكنى و معيشة و منحة مهمة، و رجاءا سي المنصف ما تبعث حد لازلندا باش يفهم آش عملت في ديونها، حكاية ساهلة راهي و توا نهبطوها هوني حتى هي المصادر في التعليق رقم 6
هيّا سيدي، هاو علاه المروزقي وقّف قانون الماليّة 2015: الفصل 28، فقرة 4: (قالك هذايا ضد حق الملكيّة) ينقّح الفصل 324 من مجلّة الدّيوانة كما يلي : "يُمكن مطالبة ادارة الدّيوانة بإرجاع البضائع قبل مضي سنتين من تاريخ إيداعها لدى الديوانة، وبانقضاء هذا الأجل، تعتبر البضائع متخلى عنها لفائدة الدولة ويمكن لإدارة الديوانة التصرّف فيها بجميع الأوجه التي يخولها القانون." تعليقنا: يعني بعد دراسات من المصالح المختصّة في وزارة الماليّة، الّي اثبتت انّوالغالبية السّاحقة من البضائع الّي ما يطالبش بيها مولاها بعد عامين كاملين ما عاد يطالب بيها حد، و تتكلّف على الشّعب التّونسي فلوس خزن و حراسة و تاخذ مساحات حرام و ديما ما يطالب بيها حدّ، السّيّد المنصف المرزوقي قالكم لا لا لا، تقعد غادي، انتوما يا توانسة بعد ما صرفتو باش تخزنو هالبضائع، لازمكم تصرفو و تلوجولها على شاري و تصرفو باش تبيعوها، و بعد ما تقبضو حقّ البيعة تاخذو تفتوفة الخطيّة و مبعد تصرفو باش تلوّجو على رجل الأعمال الّي استورد السّلعة هذيكا، و توصلولو فليساتو لدارو و تبوسوه على جبينو و تطلبو منّو السماح. لو طبّقنا مبدأ حق الملكيّة بهالرّعوانيّة سنصبح في حاجة لمستودعات في الصّحراء و ستصبح كلفة التّخزين في مستودعات الدّيوانة اعلى من المعاليم الدّيوانية الّي تدخل لميزانية الشّعب التونسي. الفصول 11 و 12 و 13: (قالك هذوما فصول ما يجيوش في قانون الماليّة الّي ما يحكي الّا على تعبئة الموارد و تحديد نفقات ميزانيّة الدّولة.) الفصل 11 يعيّن الأعوان العاملون بالمجلس الوطني التأسيسي بمصالح مجلس نواب الشعب ويحافظون على وضعياتهم الإداريّة والماليّة. يتوّلى رئيس مجلس نواب الشعب ممارسة السلطة الرئاسيّة تجاه جميع الأعوان المشار إليهم بالفقرة الأولى أعلاه. الفصل 12 توضع جميع الوسائل الماديّة المنقولة وغير المنقولة الراجعة بالنّظر إلى المجلس الوطني التأسيسي تحت تصّرف مجلس نواب الشعب. الفصل 13 تحال جميع الوسائل الماديّة المنقولة وغير المنقولة التي كانت على ذمّة مجلس المستشارين سابقا إلى مجلس نواب الشعب. تعليقنا: أوّلا، الفصول هذي هدفها مجرد، تسوية وضعية قانونية للمجلس التأسيسي فقط لأن اسمه اصبح مجلس نواب الشعب، يعني ما فيهم حتى مليم مصروف جديد. ثانيا، في الفصل 32 من مشروع قانون الماليّة التكميلي الّي قدّمته الترويكا في ماي 2012، حديث عن تكوين لجنة وطنية لقيادة برنامج السّكن الاجتماعي و لجان جهويّة تضمّ اعضاء المجلس التّأسيسي لقيادة نفس البرنامج. طبعا لا علاقة لهذا الموضوع بموارد و مصاريف ميزانيّة الدّولة حسب قانون 8 ديسمبر 1967 الّذي ارتكز عليه المروزقي. رغم ذلك أمضى الرّئيس المؤقّت على القانون المذكور دون أيّ ملاحظة. الخلاصة : نعاود نذكّر أنّو الاقتصاد مبني على الأمور النّفسية و الاحساس بالثّقة في المستقبل، يعني خلق مواطن شغل، الاستثمار، السّيطرة على الأسعار و غيرهم... مرتبطين بثقة النّاس في استقرار الدّولة و الاستقرار السّياسي أوّلا، و من أهمّ و أخطر القوانين الّي تأثّر مباشرة على الاقتصاد الوطني، قانون الماليّة. هذا القانون هو حجر الأساس الّذي لو تعطّل تقف كلّ الماكينة الاقتصاديّة للدّولة و ما عاد تنجّم لا تخلّص شهاري لا تخلّص مقاولين يخدمو في مشاريع استثمارعموميّة لا غيرهم.... و الأهمّ أنّو تعطّل هالقانون يعطي اشارة للمستثمرين التّوانسة و الاجانب (الّي يعملو شركات تخلق ثروة و مواطن شغل) انّو البلاد هذي ما هيش باش تستقر، و انّو الامور موش باش تريض، لذا كلّ واحد من هالمستثمرين باش يشد فلوسو في جيبو و يقلّك أخطاني، اللّه لا تخلقت ثروة و لا مواطن شغل.
في 2015، معدّل الأداءات المباشرة التي تدفعها الشركة الواحدة يساوي تقريبا 27 مرة معدّل الأداءات المباشرة التي يدفعها المواطن الواحد
في 2015، 25,5% من الفلوس الي باش تصرفهم الحكومة على الشعب هي فلوس متسلفينهم
اعادة لجماعة الكوناكسيون في الليل مع الاعتذار للي شافوها الصباح : في أحد تصريحاته، قال وزير الصناعة أنّ ما توفّر لميزانيّة الدّولة بفضل تراجع أسعار النّفط تحمّلته نفس هذه الميزانيّة بسبب انزلاق سعر الدّينار مقابل الدّولار. لنفهم معا كيفيّة تأثير هذين العاملين على نفقات ميزانيّة تونس، يجب ان نعلم: أنّ انخفاض سعر النّفط بدولار واحد مقارنة بالسعر الّذي بُنيت على أساسه ميزانيّة 2014، يمكّن ميزانيّة تونس من اقتصاد نفقاتها بـ 40 مليون دينار. في حالنا هذه السّنة بلغ معدّل سعر برميل النّفط خلال الـ 10 أشهر الاولى لسنة 2014 قيمة 104,66 دولار للبرميل مقابل فرضيّة بـ 110 دولارات للبرميل في تقديرات ميزانيّة 2014، و هو ما يعني انّ تونس تمكّنت من اقتصاد 213,6 مليون دينار أي: (40*(110-104,66)) أنّ ارتفاع سعر صرف الدّولار مقابل الدّينار التّونسي بـ 10 ملّيمات مقارنة بسعر الصّرف الّذي بُنيت على أساسه ميزانيّة 2014، يحمّل ميزانيّة تونس مصاريف اضافيّة بـ 30 مليون دينار. في حالنا هذه السّنة بلغ معدّل سعر صرف الدّولار مقابل الدّينار التّونسي خلال الـ 10 أشهر الاولى لسنة 2014 ما قيمته دينار و 670 ملّيم و هو نفس السّعر الّذي بنيت على أساسه ميزانيّة 2014. اي ان الميزانية لم تتحمل اعباء إضافية و لو بمليم واحد جرّاء انزلاق سعر صرف الدينار مقارنة بالدولار. بالتّالي يُصبح تصريح السّيّد وزير الصناعة مجانبا للصّواب على الأقل فيما يتعلّق بالـ 10 أشهر الأولى من سنة 2014. نحن نعلم انّ الميزانيّة تعاني من عجز مهول و نعلم أنّ ما يقع توفيره هو في الواقع دفقة أوكسيجين لمواردنا المختنقة، لكن رجاءا، اعفونا من التّصريحات المجانبة للصّواب، قولو لنا الحقيقة فسنتقبّلها على مرارتها، لكن اعطاء تفسيرات غريبة يفتح الباب لمزايدات و تأويلات تونس في غنى عنها. الّي يحب يثبّت علينا، تجدون الرّوابط الرّسميّة للأرقام اعلاه في اوّل تعليق.
السيد منصف المرزوقي يفرِّق الوعود التنموية حيث ما ذهب. تذكير : في دستور تونس، الرئيس لا يتحكم حتى في ميزانية مؤسسة الرئاسة فما بالك بميزانية الدولة بأكملها، و ما بالك برئيس لا يملك حزبه اي وزن في البرلمان ليساعده على الاقل في المبادرة التشريعية (اي مشاريع القوانين التي يقترحها الرئيس على المجلس). هذه الصفحة ستصفع كل سياسي يكذب على التونسيين.
في أحد تصريحاته، قال وزير الصناعة أنّ ما توفّر لميزانيّة الدّولة بفضل تراجع أسعار النّفط تحمّلته نفس هذه الميزانيّة بسبب انزلاق سعر الدّينار مقابل الدّولار. لنفهم معا كيفيّة تأثير هذين العاملين على نفقات ميزانيّة تونس، يجب ان نعلم: أنّ انخفاض سعر النّفط بدولار واحد مقارنة بالسعر الّذي بُنيت على أساسه ميزانيّة 2014، يمكّن ميزانيّة تونس من اقتصاد نفقاتها بـ 40 مليون دينار. في حالنا هذه السّنة بلغ معدّل سعر برميل النّفط خلال الـ 10 أشهر الاولى لسنة 2014 قيمة 104,66 دولار للبرميل مقابل فرضيّة بـ 110 دولارات للبرميل في تقديرات ميزانيّة 2014، و هو ما يعني انّ تونس تمكّنت من اقتصاد 213,6 مليون دينار أي: (40*(110-104,66)) أنّ ارتفاع سعر صرف الدّولار مقابل الدّينار التّونسي بـ 10 ملّيمات مقارنة بسعر الصّرف الّذي بُنيت على أساسه ميزانيّة 2014، يحمّل ميزانيّة تونس مصاريف اضافيّة بـ 30 مليون دينار. في حالنا هذه السّنة بلغ معدّل سعر صرف الدّولار مقابل الدّينار التّونسي خلال الـ 10 أشهر الاولى لسنة 2014 ما قيمته دينار و 670 ملّيم و هو نفس السّعر الّذي بنيت على أساسه ميزانيّة 2014. اي ان الميزانية لم تتحمل اعباء إضافية و لو بمليم واحد جرّاء انزلاق سعر صرف الدينار مقارنة بالدولار. بالتّالي يُصبح تصريح السّيّد وزير الصناعة مجانبا للصّواب على الأقل فيما يتعلّق بالـ 10 أشهر الأولى من سنة 2014. نحن نعلم انّ الميزانيّة تعاني من عجز مهول و نعلم أنّ ما يقع توفيره هو في الواقع دفقة أوكسيجين لمواردنا المختنقة، لكن رجاءا، اعفونا من التّصريحات المجانبة للصّواب، قولو لنا الحقيقة فسنتقبّلها على مرارتها، لكن اعطاء تفسيرات غريبة يفتح الباب لمزايدات و تأويلات تونس في غنى عنها. الّي يحب يثبّت علينا، تجدون الرّوابط الرّسميّة للأرقام اعلاه في اوّل تعليق.
موارد الميزانية : الصورة 5 ملاحظة : الأداءات غير المباشرة يدفعها المواطن سواء كان أجيرا او تاجرا او صاحب شركة و الشركات (في بعض الحالات )، و سمّيت غير مباشرة لانها موجودة في سعر شراء السلع او الخدمات، و يقوم البائع بدفعها للقباضة المالية
موارد الميزانية : الصورة 4 ملاحظة : معدّل الضّريبة على دخل الشركات يساوي تقريبا 30 مرة معدل للضريبة على دخل الأفراد
موار الميزانية : الصورة 3 ملاحظة : 43,8% من الموارد الجبائية متأتية من الأداءات المباشرة، اي الضريبة على دخل الأفراد و للشركات
موارد الميزانية، الصورة 2 ملاحظة : 92% من الموارد الذاتية هي موارد جبائية
موارد الميزانية : الصورة 1 ملاحظة: 25,5% من الموارد هي موارد اقتراض
الموارد : الصورة 5 ملاحظة: الأداءات غير المباشرة يدفعها أساسا المواطنون الأفراد مهما كانت صفتهم سواء اجراء او اصحاب شركات
الموارد: الصورة 3
الموارد : الصورة 2
الموارد: الصورة 1
كان هناك بارقة امل في عودة القانون و النظام الى تونس بإصرار الحكومة على الاقتطاع من اجور المضربين، الان و قد تراجعت الحكومة تحت ضغط ارتهان مستقبل مليون تلميذ، ضاع كل أمل في البناء، غداً سيرفض الموظفون الاقتطاع من اجورهم عند الإضراب، و سيرفض عمال شركات النقل، و سيرفض عمال البلديات، و سيرفض غيرهم، الان و رسميا في تونس خلافا لكل دول العالم، اصبح الإضراب لا يعني التضحية من اجل مطالب اجتماعية، بل عطلة مدفوعة الأجر تقررها النقابة متى تشاء. رسالة واضحة لكل المستثمرين الدين يرغبون في خلق مواطن الشغل في بلادنا: انصرفوا الى بلاد اخرى فهنا غابة لا قانون فيها... أسفي على تونس، وطننا آيل للزّوال :(
شئنا ام أبينا، و مهما كانت مبررات هذا و ذاك، نتيجة الصراع الحالي بين الاتحاد و الحكومة يضع تونس في مفترق الطرق : اما تكريس مبدأ تطبيق القانون نهائيا و على الجميع، او مواصلة الفوضى و الفئوية السائدة بعد الثورة مع ما يعنيه الامر من فوضى و انهيار كامل للعقد الذي يجمع التونسيين أي ان تنتفي عُلويّة القانون على الجميع و يترسّخ مبدأ البلطجة و نفسي نفسي لا ترحم من مات
سؤال للتفاعل، في اغلب دول العالم، الإضراب عن العمل حق، و في اغلب دول العالم، لا يتمتع المضرب بأجرة يوم عمله يوم الإضراب. ما رايكم في طلب نقابة التعليم الأساسي و الثانوي التي رفضت ان تُقتطع من اجرتهم اليومين اللّذان أضربا فيهما منذ شهر؟؟؟ يعني الإضراب يصبح يساوي : راحة + شهرية تمشي + الضغط على الدولة او صاحب العمل... هو موضوع للحوار دون تشنج رجاءا
تحية للعظيم :))))))))))))
بالله سامحوني، بعد عديد الميساجات من أحباء الصفحة، و في تعقيب على آخر ستاتي، لم أدعكم للحياد، انا لست محايدا، بل مدافع شرس على من ارى انه سينقذ تونس مما وصلت اليه، لكني دعوت الجميع الى التذكر ان السياسة لن تفرّقنا.
رغم كل شيئ، أجدني مضطرا للكلام في السياسة، و هنا في هذه الصفحة، مسؤوليتي عظيمة امام ثقتكم، و لذا، انا مضطرّ ايضا لقمع ميولاتي السياسية حتى لا اخذل احدا ممّن أعطوا ثقتهم للصفحة. الاقتصاد و خلق مواطن الشغل و السيطرة على الأسعار، كل هاته المؤشرات مرتبطة ارتباطا عظيما بالاستقرار السياسي و خاصة بالاستقرار الاجتماعي و الوفاق الأهلي، لذا، أصدقائي تذكّروا : لا احد من المتنافسين قادر على الإضرار بأنصار الآخر، و الأهم، من قال انا منقذكم كاذب، فالرئيس دون صلاحيات تذكر، و الأهم الأهم، لا خطر يتهددكم من مناصري المنافس الاخر، من قال انا ممثلكم الأوحد كاذب، فالمترشحين تونسيين لحما و دما، و التونسي يمثل جميع التونسيين، اياكم و الانجرار الى الحقد على الصف الاخر، فسنعيش معا، و نعمل معا، و نفرح و نحزن معا، دعوهما يدّعيان ما يشاءان و يتقاتلان ما يشاءان فتلك هي متطلبات السياسة، لكن تذكّروا أنهما يفعلان ما يفعلان و يقولان ما يقولان فقط لجذب العدد الأكبر نحوه و الفوز بالكرسي، هذه لعبة السياسة فإياكم ان تجعلوا منها لعبة حياة او موت، اياكم ان تجعلوا منها مسألة كرامة، ففوز احد المترشحين لا يعني اهانة لأنصار الاخر، ان هي الا طريقة لنعيش كلنا معا باحترام رأي الاغلبية. تذكّروا اخيرا ان هذه الانتخابات هي لفترة 5 سنوات، و 5 سنوات لا تعني شيئا في حياة اي منكم و لا تعني شيئا في تاريخ تونس العظيمة. دعوا السياسة في مجالها الحصري. و تذكّروا أنكم أبناء وطن واحد، و ان السلم الاجتماعية هي طريقنا الوحيد نحو الرفاه الاقتصادية
في انتظار استرجاع قرابة 760 الف دينار من أموال الشعب من هؤلاء
نعتذر للخروج عن موضوع الصفحة، لكنها معلومة قد تهم بعضكم
باش نفهمو قدّاش أحنا عايشين اكثر من طاقتنا، هات نفهمو مع بعضنا الرّسم البياني التّالي: موارد الاقتراض = قداش الدّولة تتسلّف كلّ عام، سواء من الدّاخل (بنوك أساسا و خواص في بعض الاحيان كيما القرض الوطني الأخير) أو من الخارج (دول اخرى و بنوك دُوليّة) خدمة الدّين = قدّاش نخلصو كلّ عام من ديوننا القديمة، و خدمة الدّين هوني مقصود بيها كلّ شي، يعني أصل الدّين و الأنتريس توّا نلاحظو مع بعضنا كيفاش كانت الوضعيّة من 1986 الى 2004، كنّا تقريبا كلّ عام، نخدمو، ندفعو كمّية من الضّرائب للدّولة، تصرفهم الدّولة بكلهم علينا، و لخلاص الدّيون القديمة، نتسلفو تقريبا نفس المبلغ من الدّاخل او الخارج، و هكذا دواليك كلّ عام بداية من 2004 و الى 2010، لاحظوا أنّنا ولّينا نتسلفو أقل من المبلغ الّي نخلصو فيه سنويّا. معناها ولّات موارد الدّولة تغطّي مصاريف الميزانيّة و تفضل منها شويّة، نزيدو نتسلفو عليها شويّة، و نخلصو ما يجب خلاصه في العام هذاكا توّا نشوفو تعامل حكومات ما بعد الثّورة مع الميزانيّة و الأثر متاعو على الدّين التّونسي، في حال من تنامي الطّلبات الاجتماعية بجميع انواعها، و في حالة بلاد تقريبا راقدة ما تخدمش، ولّينا نتسلفو اكثر فأكثر كل عام، جزء نخلصو بيه ما وجب من الدّيون القديمة في العام هذاكا، و جزء آخر ناكلوه، و لاحظوا كيفاش الفارق بين الدّيون الجديدة و خلاص الدّيون القديمة قاعد يكبر بصفة مهولة في ظرف 3 سنين و مازال الشّيي متواصل. الحالة هذي ما هياش دون ثمن، موارد الاقتراض الجديدة باش يجي نهار و لازم نخلصوهم، وقتها خدمة الدّين باش ترتفع بصفة قياسية، و لازمنا نتسلفو اكثر باش نخلصو القديم و يبقالنا شوية نواجهو بيه مصاريف زيادة الاجور و مقاومة الارهاب و الدّعم و البنية التّحتية و.... الخلاصة، الي قالوهولكم الأحزاب حول المستقبل الاقتصادي المشرق، هو كذبة كبيييييرة، و لو ما نفيقوش احنا على ارواحنا كشعب، و الي يخدم ساعتين يولي يخدم عشرة، لو ما نوقفوش بالمطالبة في زيادة الأجور، لو أضحاب المهن الحرّة من محامين و اطبّاء و تجّار و مهندسين و أصحاب مقاهي ما يفيقوش على ارواحهم و يخلصو ضرائبهم الحقيقية، اصحاب المؤسّسات ما يوقفوش تهرّبهم الضّريبي، لو يواصل الّي في حالو يتمتّع بدعم الاسعار.... طريقنا مسدود مسدود مسدود
سؤال للتفاعل من فضلكم : ما رايكم في طلب العديد من النقابات في المؤسسات العمومية و الوزارات، بتخصيص جانب من الانتدابات ليكون حصريا من أبناء العاملين بهذه الشركات و الوزارات؟
لمحة : نسبة غياب الشباب عن الانتخابات، هي نسب مرتفعة عبر كل العالم و في اعرق الديمقراطيات، مثلا في آخر انتخابات برلمانية أوروبية، بلغت نسبة عزوف الاقل من 35 سنة عن الانتخاب قرابة 73%، في الانتخابات البلدية الفرنسية الاخيرة، تغيب 61% من الشباب الذين تتراوح أعمارهم بين 18 و 24 سنة. لذا رجاءا، لا تتحاملوا على العملية الانتخابية في تونس، فشباب تونس ليس بالمتفرّد في تغيّبه عن الانتخابات.
فيما يتعلق بالمنحة العمومية المسندة للمنسحبين من الرئاسية، و صلتنا الرسالة التالية من احد أصدقاء الصفحة (اللهم قد بلغت، اللهم فاشهد) : أهلا بيك... بصفتي كنت عضو (سابق) في حملة النابلي نأكدك إنو سيتم إرجع كل مليم تصرف عل حملة ... وأعلن النابلي ذلك في ندوة صحفية خنكملو الخوضة متع صرف جراية الناس إلي خدمة وإرجاع أدوات ومستلزمة ومكاتب وحواسيب المتبرعين وبعد ال Inventaire تو نعطيك ما يثبت إلي عملناه ونعملوا فيه لم يتجاوز نهار حدود القانون... هذا وعد شخصي مني ليك
تصحيح : حسب الصباح نيوز، ثلاثة مترشحين تخلوا عن المنحة العمومية و هم "العربي نصرة و محمد الحامدي و عبد الرحيم الزواوي" و يبقى السؤال مطروحا لكل من عبد الرؤوف العيادي و نورالدين حشاد و كمال النابلي : آش عملتو بفلوس الشعب؟ كل واحد فيكم خذا 40 مليون جمعتين لتالي، آش عملتو بيهم؟؟؟؟
شهادة حق على هامش النزاع القائم حاليا بين انصار المنصف المرزوقي و انصار مصطفى كمال النابلي محافظ البنك المركزي السابق :
عبد الرؤوف العيادي كمال النابلي نورالدين حشاد عبد الرحيم الزواوي بعد ان انسحبتم، ماذا فعلتم بال75 مليون من عرقنا الي خذاهم كل واحد فيكم؟؟؟ ملاحظة : حسب القانون الانتخابي، عقوبة الي يتحصل على اقل من 3% أصوات و ما يرجعش فلوس التوانسة : المرة الجاية (يعني بعد 5 سنين) ما نعطيوكش 75 مليون...
التفسير طويل، اللّه غالب، لكن الّي يوسّع بالو، التفسير ساهل، و يفيقك، و يخلّيك تنجّم تفيّق أصحابك. اللّهمّ قد بلّغت، اللّهمّ فاشهد :))))) قبل ما نحكيو على ظاهرة Get Easy، هات نتفاهمو في مبدأ ساهل: الي يقلكم أدفعو فلوس و نضمن لكم ربح قار، يكذب. آليّا يكذب لسببين: اوّلا خاطر المعقول أنوّ لو وجد مثل هذه الفرصة، فاش قام يدخّل فيكم معاه؟؟؟ محبّة فيكم رغم أنو ما يعرفكمش أصلا؟؟؟ و ثانيا خاطر ما فمّا حدّ من عباقرة الأعمال في العالم وصل خلق منظومة الرّبح فيها مضمون 100%. أي مشروع يبقى مرتبط بتقلّبات السّوق، بالحرفاء يشريو و الّا لا، بالمنافسة، يعني الّي يقول متأكّد باش نربح المبلغ الفلاني، ما ينجّم يكون الّا كذّاب. مبدأ ثاني لازم نتفاهمو فيه، و هو انّو في عمليّات التحيّل من النّوع الّي عملها عادل الدريدي، ديما فمّا قلّة يربحو فلوس، النّاس الي تجي من الأوّل، و هذا أمر طبيعي، باعتبار انّ عمليّة التّحيّل قائمة على تفريق الفلوس في البداية و تطميع النّاس باش يحكيو لغيرهم، و هكّا يربحو كعبتين، و تتكعبر للآلاف. نجيو توّا لGet Easy و نشوفو شنيّة حكايتها : الفكرة غايتها تحيل كيما عادل الدريدي، لكن الطريقة مبتكرة، و تغلّط برشا عباد. الشّركة هذي تقترح عليك تولّي مستثمر فيها اذا تشري واحد من Les Packs متاعها بـ 360 أورو و الا بـ 720 اورو و الّا بـ 1200 أورو. بالفلوس هاذم، الشّركة تشري بيهم GPS و تكريهم، و تعطيك حويجة. مثلا نقولو شريت الPack متاع 360 أورو، الشّركة تشريلك 5 كعبات GPS، تكريلك انت واحد منهم بـ 20 أورو في الشهر، و في نفس الوقت تكري الأربعة الأخرين بـ 20 أورو الواحد لناس أخرين، و تصبلك انت 40 اورو، يعني انت بالنّهاية تشد في يديك 20 اورو برك في الشهر (40-20). مع ملاحظة صغيرة، أنّها ما تضمنلك ال20 أورو شهريّا الّا خلال العام الأوّل. بمعنى أنّو تكون انت دفعت 360 اورو، عندك منهم 240 اورو (20*12) يرجعولك على عام، و الباقي في علم اللّه. دونك في الأخير خاسر فلوس، الّا... الّا في حال انّك تجيب معاك زوز دغف أخرين، وقتها تتزادلك 50 أورو في الشهر و تولي بعد 12 شهر توصل 840 أورو... هذا بالطبيعة في حال أنّو الشّركة بقات موجودة حتّى لوقتها... على كلّ هات نذكرو بمشاكل الفكرة : • أوّلا الشّركة تضمن الرّبح، و هذا اوّل مؤشّر مخيف حول مصداقيّتها • ثانيا، آلاف العباد دخلو فيها، يعني اذا كانت صادقة لازمها تلقى مئات آلاف الحرفاء الّي يكريو من عندها GPS باش تنجّم تخلّص المستثمرين الكلّ • ثالثا، الشّركة هذي تكري في الGPS بـ 20 اورو في الشهر على 4 سنين... خمّموا وحدكم، زعمة في ظلّ وجود التلفونات بال GPS و في ظل تكنولوجيا تتطوّر كلّ شهر، قدّاش GET Easy باش تلقى من عباد مهبلة يربطو أرواحهم بالGPS متاعها بمدّة 48 شهر و ترسّيلهم في الأخير دافعين 960 اورو (20*48)، بينما سوم الGPS اليوم ما يفوتش 160 اورو. يعني تقريبا مستحيل باش تلقى مئات آلاف الحرفاء الي حكينا عليهم في ثانيا. هذا من حيث الفكرة، هات نشوفو هالشّركة هذي كيفاش تكونت و شكون يسيّر فيها و شوفو العجب العجاب : GET EAZY تكوّنت في أفريل 2013، مقرّها في بلدة Macao في البرتغال. لكن الغريب، أنّو شهر برك قبل ما تتكوّن شركة GET EASY ، صدر حكم في البرازيل بغلق شركة اسمها BBOM كانت تقدّم حرفيّا نفس نوع الخدمات الّي تقدّم فيهم GET EASY. المحكمة، قرّرت أنّو شركة BBOM هي شركة تحيّل و أغلقتها. اليكم الرّابط : هاو الأغرب: السّيّد Pedro Godinho كان من المسؤولين الكبار في شركة BBOM و اليكم الرّابط للتّأكّد : http://youtu.be/5gZKP5aamiQ و بقدرة قادر، شهر بعد حكم المحكمة بغلق شركة BBOM، نفس السّيّد Pedro Godinho نجده كمدير تسويق في شركة GET EASY و اليكم الرّابط للتّأكّد: http://youtu.be/bo71KV1-MrU السيّد هو بيدو، كان مدير تسويق في شركة أخرى اسمها New Way Élite Club، اليكم الرّابط للتّأكّد : https://www.youtube.com/watch?v=b9mF5noXyEM الدقيقة 1 و 30 ثانية شركة New Way Élite Club الّي صاحبنا Pedro Godinho كان مدير تسويق فيها، تحكم عليها في البرتغال و القضاء اعتبرها من قبيل عمليّات تحيّل الّي عملها عادل الدريدي. سيّد آخر، Fernando Aragao، كان مدير عمليّات في شركة BBOM في البرازيل، و شهر بعد اغلاق هذه الشّركة من طرف القضاء في البرازيل، صاحبنا أصبح مدير عمليّات في شركة GET EASY أخيرا، هذا رابط نحو تنبيه اصدرته منظّمة الدّفاع عن المستهلك في البرتغال، تحذّر فيه من شركة GET EASY و تعتبر أنّها شركة تحيّل مالي : http://www.deco.proteste.pt/dinheiro/nc/noticia/alerta-de-fraude-geteasy فبحيث، دليلكم ملك :)))
Vous connaissez le système Get Easy? Vous avez entendu parlé de Get Easy Tunisie? هذي آخر موضة سرقة في أوروبا، و حاليا اقتربت من تونس. طرحنا السّؤال لمعرفة حجم تفشي الظاهرة في تونس، لو وجدنا تفاعلا كبير من أحباء الصفحة حول الموضوع، سنقوم بفضحهم بالتفصيل و الوثائق، لو وجدنا أنّ قلّة فقط سمعوا بالموضوع، سنحتقرهم و لن نعيد الحديث في الموضوع.
والله ليس تحاملا على اي شخص، لكن نهار الي عملنا الصفحة، تعهدنا بتوعية التونسي بعيدا عن اي حسابات سياسية، و الپوست هذا هبطناه في 2013، حين كان فريخة بعيدا كل البعد عن السياسة.
كنا نبّهنا سابقا الى خطورة ما يحدث في سيفاكس آرلاينز، و الآن هيئة السوق المالية (البوليس متاع البورصة) تقرر وقف تداول اسهم هذه الشركة بعد علمها بأشياء غير طبيعية في المحاسبة و في تنظيم هذه الشركة. المصدر : http://www.cmf.org.tn/pdf/publication_cmf/communique_cmf/com_17112014_SYPHAX.pdf
شوفو تطور شهرياتهم مقارنة بتطور إنتاجيتهم
مأساة تونس شوفو الزيادة في اجورهم قداش مقارنة بتطور إنتاجيتهم قداش
في 2014، تبلغ النفقات المختلفة( اقامات، استقبالات، سفرات، تمثيل...) لرئيس الجمهورية و جملة مستشاريه دون اعتبار اجورهم حوالي7 ملايين و 526 الف دينار
أجرة أعضاء الديوان الرئاسي (بين 10 و 15من المستشارين الذين يعينهم كل رئيس خلال فترة تولّيه) في 2014: مليونين و 650 الف دينار. مصاريف الاستقبالات في 2014: مليونين و 100 الف دينار
في دستور تونس الجديد، تتلخص صلاحيات رئيس الجمهورية في الدفاع و بصفة اقل في الامن و الخارجية. لذا رجاءا لا تصدقوا من يتحدث عن التنمية الجهوية و مقاومة البطالة و الفقر. الرئيس القادم لا سلطة له على ميزانية الدولة و لا سلطة عدلية له لمقاومة الفساد، بل لا سلطة له حتى على ميزانية الرئاسة نفسها. لن نسمح لاحد بالكذب على التوانسة.
اعتذارات من الأدمين الوحيد للصفحة، الغياب منذ ثلاث أسابيع كان بسبب مشاغل مهنية كبيرة، ان شاء الله بداية من يوم الأربعاء القادم نعود، و ستكون بداية العودة بوضع ميزانية رئاسة الجمهورية تحت المجهر.
توضيح فيما يتعلق بالمنظومة الإعلامية للهيئة العليا للانتخابات : يوم الاثنين الفارط، التأم اجتماع بين الهيئة و الغرفة التونسية لاصحاب شركات الخدمات الإعلامية المنظوية تحت الاتحاد التونسي للصناعة و التجارة. خلاصة الاجتماع : المنظومة الحالية سيئة و لا توفّر اي ضمانة للسلامة و الدقة، و لذا اتُخِذ قرار نهائي باللجوء للفرز اليدوي للأصوات، في انتظار قيام أهل المهنة باللازم لتغييرها قبل الانتخابات الرئاسية.
منظمة الدفاع عن المستهلك تطالب بالترفيع في منحة العائلات المعوزة المعطّلين عن العمل يطالبو بمنحة بطالة عمال الحضائر يطالبو بالترسيم اتحاد الشغل يطالب بالزيادة في الاجور الشعب يطالب بتعصير المستشفيات و الطرقات في كل الجهات و يطالب ببناء قناطر و طرق سيارة و سدود تحمي من الفيضانات في الجهات الي ما عندهاش مهنيو الحليب و الطماطم و الدواجن و... يطالبو برفع أسعار منتجاتهم و من جهة اخرى: في 2014 وحدها، ربع ميزانيتنا متسلفينو و الله اعلم في 2015 نلقاو و الا لا شكون باش يسلفنا باش نقعدو في نفس مستوى 2014 الشعب يرفض الزيادة في أسعار المواد المدعمة الاتحاد يرفض الاقتطاع من الاجور لمساندة الميزانية اتحاد الاعراف ضد زيادة الضريبة على الشركات لمساندة الميزانية الشركات العمومية بالعة و نصرفو عليها في ربع الميزانية باش نعوضو خسائرها و الحديث على خوصصتها جريمة لا تغتفر الشعب ضد التداين الشعب يعشق التكركير و الاتحاد يدافع بشراسة عالكركارة خُبِّيلة و الله لو تجمع كل الفائزين بجائزة نوبل للاقتصاد عبر تاريخها، لا يقدروا يحلّوها
خلال سنة 2012، صرف الشعب التونسي 6355 مليون دينار، اي قرابة ربع ميزانية 2012 لدعم مداخيل الشركات العمومية و مساعدتها على بلوغ التوازن المالي خلال سنة 2012 (مقابل 2559,9 مليون دينار فقط خلال سنة 2010). و رغم هذا الدعم المهول فقد سجلت ال95 منشأة عمومية خلال تلك سنة مجموع خسائر ب 211,8 مليون دينار. مع الإشارة ان هذه المنشآت العمومية دفعت أجورا بقيمة 3272 مليون دينار سنة 2012 بزيادة تقدَّر ب 23,6% مقارنة ب2010. بالشفاء رابط آخر تقرير بالوزارة الاولى حول الوضعية المالية للمنشآت العمومية : في اول تعليق
في حديث لوزير المالية امام مجموعة من الخبراء المحاسبين قال ما معناه ان تونس ستفلس ( cessation de paiement حسب عبارة الوزير) سنة 2015 اذا لم نحقق نسبة نمو ب 6%... طبعا هذا الحديث لا يُقال للصحف و لا يظهر للرأي العام. المؤكّد هو اننا لن نسجل هذه النسبة من النموّ خلال السنة القادمة اللَّهُمَّ إِلَّا لو اتفق كل الفرقاء السياسيين و انتفت الإضرابات و عمل كل تونسي بتفان و استقرّت الأوضاع في ليبيا بيد سلطة مدنية قوية، و تاب الارهابيون جميعا و أصبحوا أدلّاء سياحيين في الجبال و الصحاري... المؤكّد ايضا أنّنا سندخل في الوضعيَّة اليونانية مع فارق بسيط، و هو وجود اليونان داخل الاتحاد الاوروبي و قوّته المالية التي ساندت اليونانيين.
برنامج الM6 و بعيدا عن اهدافو و توقيتو و الحملة الانتخابية القذرة الي أكيد متورّط فيها و بمقابل، أشار لموضوع خطير جدا، و هو حال الاملاك المصادرة. شركات و عقارات و سيارات و يخوت كانت في أحسن حال و كنا انّجّموا كتوانسة نربحو منها أموال طائلة تنقّص علينا هم الديون لو تم بيعها بسرعة للخواص ( ناس تاقف على رزقها و موش منطق رزق البليك)، لكن الان، عديد من هذه الاملاك اما ضاعت اما طاحت قيمتها للشطر بسبب التصرّف العمومي الثقيل و منطق رزڤ البليك الذي اصبح المنطق الاقوى في ادارتها.... حرام والله حرااام فلوس ضاعت على ميزانية الشعب التونسي
بعد 3 دقائق على قناة M6، برنامج Enquêtes exclusives يسلّط الضّوء على ثروة عائلة بن علي في تونس و أوروبا، البرنامج يحوي حوارا مع بلحسن الطرابلسي من النزل الذي يقيم به في كندا
القرض الأخير من اليابان، لكن موش من الحكومة اليابانية، هو قرض من الشركات اليابانية، بنوك و شركات تأمين يعني تقريبا نفس عملية القرض الوطني الي عملتها الحكومة للتوانسة، عملتها المرة هذي لكن في اليابان ... مبدئيا هذي حاجة باهية خاطر الاسواق المالية العالمية تتسمى بدات تغزرلنا كدولة عندها قدرة انها تخلّص ديونها، لكن في الواقع الحكومة اليابانية عندها فضل كبير في العملية، باعتبار انو لو ما ضمنش فينا البنك الياباني للتعاون الدولي (JBIC) صعيب برشا انو بنوك خاصة و مؤسسات مالية تسلّفنا في ظرفنا الراهن.على كل قيمة القرض بالدينا التونسي قرابة 825 مليون دينار، القرض سيقع تسديده على 10 سنوات بنسبة فائض ( انتيريس) تساوي 1,6%.
الاقتصاد في معناه الكاريكاتيري هو الآفاريات، البيع و الشراء، الاستهلاك، الكريديات، البني، معامل تخدم و تبيع... لازمنا ديما نتذكرو انو الحكايات هذي بكلها يعملها الانسان، لكنو ما يعملها الا ما يكون آمن و يشوف في مستقبل واضح (كلمة وضوح الرّؤية او visibilité هي كلمة يستعملوها المستثمرين و البنوك دائماً باش يعبرو على الكلام الي نحكيو عليه)، و الركود الاقتصادي الي شفناه بعد الثورة و خلال حكم النهضة هو نتيجة طبيعية للخوف من المستقبل و حالة القلق على مصير البلاد. الماكينة رجعت بدات تدور ( ما عدى في الثلاثي الثالث الي تقتلو فيه جنودنا بالارهاب) في حكومة جمعة موش خاطرهم عباقرة زمانهم، و لكن لانو كل الفاعلين الاقتصاديين ما عادش يشوفو في التناحر الإعلامي بين الفرقاء السياسيين، ما عادش يشوفو في مظاهرات غضب، الخلاصة، لا تنتظروا اي نوع من الانتعاش الاقتصادي و تنفنيف حال البلاد لو لم يتفق الفرقاء على نوع من الهدوء السياسي الي يخلي الناس ترتاح و ترجع تخطط لمستقبلها.
لمحة : في تونس، نقطة نمو تساوي قرابة 23500 موطن شغل جديد.
خلال المائة يوم الأولى من حكم الجبهة الشعبية لو فازت : منحة بطالة ب250 دينار (على الاقل من فضلكم) لكل عاطل عن العمل. على اعتبار معدل 625 الف بطّال الموجودين في تونس شهريا، تطلع الحسبة 1825 مليار سنويا، احنا حاليا، بالحالة الرثّة لسبيتاراتنا و كياساتنا و مدارسنا و ضعف تجهيز شرطتنا و جيشنا الي ما نجمناش نحسنوهم بسبب ضيق ذات اليد، و ديجا نشهقو ما نلحقو، حبيت نحط في بال التوانسة انو ديجا خلال سنة 2014، مصاريف الشعب التونسي فاقت مداخيلو ب 4638 مليار اضطرينا نتسلفوهم.
مستحيل شعب يحكم في ثروتو اذا كان يسمع حديث على ميزانية الدولة او على مشاريع و مصاريف حكومية و ما يخممّمش آليَا انو الحديث على فلوسو و عرق جبينو
جاءتنا ملاحظة من فان حول نقدنا لجميع الأحزاب دون استثناء. بالله تذكير، هدفنا الوحيد هو منع السياسيين من الكذب و استبلاه الناس على الاقل في المجال الاقتصادي. و عمرنا بالعمر لا فكّرنا و لا دعينا لمقاطعة الانتخابات و الأحزاب، بالعكس، واجب و حق كل تونسي انو يعبّر و يختار موقفو و تكون عندو كلمة في شكون باش يحكمو. و نحن ننصح بعد الإذن و التواضع و الاعتذار، انو كل واحد يصوّت للحزب الأقرب ليه من حيث النمط الاجتماعي او من حيث نظرتو للحقوق و الحريات. بالنسبة للاقتصاد، ستمضي بضع سنوات اخرى و الاقتصاد مسيّر من طرف الادارة في انتظار ظهور قيادات حزبية جديدة متشبّعة بالعلوم الاقتصادية، و نزيدكم ملاحظة صغيرة : هذه انتخابات برلمانية، لأناس سيقرّرون مسائل تهم تونس كاملة و موش خدمتهم و ممنوع عليهم دستوريا انهم يقررو في المسائل الجهوية، يعني بلغة اخرى واجب كل تونسي انو ينتخب قائمة حزبية قادرة على التكتل مع باقي قائمات الحزب في باقي جهات تونس و التّأثير على التشريع الوطني في مجلس النواب. اما التصويت على قائمة مستقلة فنتيجته الوحيدة هي صفر فائدة للجهة و راتب محترم و فخفخة و تفشليم لرئيس القائمة المستقلة.
بالله شكون عندو ليان للبرنامج الرسمي متاع الجبهة الشعبية؟ حاليا ما تتداوله الصحافة هو برنامج مليئ بالتناقضات المضحكة، و عندي امل ان البرنامج الرسمي للحزب وقع نقله للعموم بطريقة خاطئة.
رئيس قايمة الجبهة الشعبية في منوبة : الفلاحة و الصناعة أولويتنا رئيس قايمة التحالف الديمقراطي في ڤابس : السياحة و البيئة أولويتنا يا والله كاراكوز يا ربي، الجماعة ماشي في بالهم مترشحين للمجلس الجهوي و كل حد يفصّل لجيهتو آش لازمها... يا اولادي راكم مترشحين لمجلس النواب، يعني قوانين وطنية و رؤية شاملة للبلاد، يا اولادي نقصو من الجهل او من استغباء مواطنيكم
برامج كل الأحزاب : * نسب نموّ غير مسبوقة في تاريخ تونس * تنمية المناطق الداخلية * تعصير الصناعة نحو الصناعات ذات القيمة المُضافة الكبرى (يعني صناعات ذات تقنيات عالية) * تحديث السياحة و تنويعها كي لا تقتصر على الشمس و البحر * تحسين تحصيل الجباية و المراقبة الجبائية * استثمارات كبرى في الطرقات و المستشفيات و مؤسسات التعليم بكل مراحله كلام اللهم صلي عالنبي، عسل، و وعد بالجنة على الارض، و لكن حتى واحد ما قالنا آش باش يعمل في الصناديق الاجتماعية (CNSS و CNRPS ) الي على حافة الافلاس لأنو قيمة الجرايات الشهرية الي تدفع فيهم للمواطنين المتقاعدين اكثر ببااارشة من قيمة المساهمات الشهرية الي قاعدة تدخللهم من الناس الي يخدمو، يا ترى باش يزيد في سن التقاعد و الا باش يكبّر في مساهمات الشغّالين (الاثنين إجراءات سَيِّئَة جدا في وقت الحملة الانتخابية) حتى واحد ما قالنا آش باش يعمل في ال27 شركة عمومية الي وصلت ديونها 3000 مليون دينار في 2013 و الي تخدّم في آلاف اكثر من طاقتها، يا ترى باش ينقص خدامة و الا باش يبيعهم (الاثنين إجراءات سَيِّئَة جدا في وقت الحملة الانتخابية) و الا باش يخليهم يزيدو يخربو جيوب التوانسة حتى واحد ما قالنا آش باش يعمل في ديون القطاع السياحي الي اذا ما خلصتش يغرق القطاع البنكي و تغرق معاه تونس كاملة و اذا خلّصهم عشرات الوحدات الفندقية باش تفلس و تسكّر، يا ترى باش تخلصهم الدولة من ميزانية الشعب التونسي و الا باش يخلي الشيئ يزيد يتفاقم و يتعفن حتّى واحد ما حب يقولنا آش باش يعمل في مصاريف الدعم التي بلغت مستويات مهولة لا قِبَلَ لميزانية الدولة بها (بالفلاقي احنا حاليا عايشين فوق طاقتنا و هو حال يستحيل ان يتواصل دون ان يؤدي للخراب) يا ترى باش ينقص فيها و الا باش يواصل بنفس الطريقة و نتسلفو باش نعبِّيو كروشنا. حتى واحد ما قالنا كيفاش باش يحافظ على التوازنات المالية الكبرى للبلاد عبر التخفيض من العجز في الميزانية ( العجز في الميزانية هو الفارق بين قيمة الموارد و قيمة المصاريف السنوية للدولة و يحسب هذا الفارق دون اعتبار قيمة السداد السنوي للقروض القديمة في المصاريف و دون اعتبار قيمة القروض الجديدة الي تدخل سنويا لخزينة الدولة في الموارد). يعني تخفيض هذا العجز يعني آليا التقشّف في المصاريف، بينما الاستثمارات الي يقولو عليها هي مصاريف مهولة. بكلهم يستغلو في عدم المام التوانسة ببعض التقنيات الاقتصادية باش يكذبو عليه كيما يحبو، و حتى واحد فيهم ما عندو الجرأة باش يصارحنا بحقيقة مشاكلنا و حتى واحد فيهم ما عندو ليهم حلول
سمعت توا تسجيل لرد احد السياسيين حول سؤال "كم سيتكلف برنامجكم الاقتصادي و من اين ستأتون بالتمويل اللازم له"، العبقري كانت إجابته كالتالي :" نحن لسنا بصدد إعداد قانون مالية، نعتقد انه يمكننا اجراء بعض الإصلاحات ثم سنرى بعد ذلك" يا معلّم، معناها قالنا "انتخبونا و مبعد يعمل الله دليل، توا نغفصو كيما غفّص الي قبلنا" يا اولادي راهو الي باش ينجح باش ياخو يتحكم في فلوس و ديون 11 مليون تونسي، حياتنا بين ايديكم، الي ما عندو حتى فكرة آش باش يعمل يشد دارو خير
صباح النور سُئِل Kenneth Arrow صاحب جائزة نوبل للاقتصاد : "ما هي حسب رايك مصادر ثروة اي بلد؟"، الرجل فاجأ الجميع بالاجابة التالية :" مصادر الثروة هي الثقة، ثقة المتعاملين الاقتصاديين فيما بينهم، ثقة الشعب في جودة السلع و الخدمات التي يصنعها، ثقة الشعب في رجال السياسة، الثقة هي ما يصنع الثروة الوطنية" حسب رأيكم هل نحن التونسيين أثرياء؟
منذ أن قمنا بتبسيط المعلومات الرّسميّة حول الوضعيّة الماليّة لشركة سيفاكس آرلاينز و صاحبها محمد الفريخة، تتالت البيانات الصحفية للشّركة و التّصريحات الاعلاميّة لصاحبها. طبعا، هذا البيانات لم تتجرّأ على تكذيب ما أوردناه من أرقام لعلمها بصحّتها، و لكنّها بيانات مستهلكة من نوع تلك الّتي تصدر عن الوزارات في عهد المخلوع بعنوان " الوضع تحت السّيطرة و لا داعي للخوف". آخر تصريحات محمد الفريخة لموقع بيزينس نيوز جاء فيه أنّ سعر تداول اسهم شركة سيفاكس آرلاينز تدحرج بسبب دخوله هو عالم السّياسة و انّ اعداءه السّياسيّين لا يفرّقون بين السّياسة و الاقتصاد. رأينا : منذ 02 جانفي 2014 و الى حدود 15 اوت 2014 تاريخ بداية التّخمينات حول وجود محمد فريخة على رأس قائمة النّهضة بصفاقس، شهد سعر تداول سهم شركة سيفاكس آرلاينز تراجعا بـ 52,9% ليمرّ من 8,640 الى 5,650. يعني حتّى قبل دخوله السّياسة، سعر السّهم في انهيار واضح و هو امر عادي بالنظر الى النتائج الهزيلة للشّركة و وضعيّتها الماليّة المتدهورة. و تواصل التّراجع ليبلغ سعر السّهم يوم 01/10/2014 قيمة 3,970. رابط للتّثبّت بأنفسكم : http://www.bvmt.com.tn/fr/historique-cotations آخر تصريحات محمد الفريخة لموقع بيزينس نيوز جاء فيها ايضا أنّ الشّركة تحقّق نتائج مطابقة لمخطّط أعمالها الّذي وقع تقديمه لهيئة السّوق الماليّة (البوليس متاع البورصة) في 2013. رأينا: سجّلت شركة سيفاكس آرلاينز خسائر بـ 11,6 مليون دينار سنة 2013 (دون اعتبار مصاريف أخرى بـ 5 مليون دينار لم يقع تقييدها في المحاسبة لعدم وصول فواتيرها للشّركة و هو ما يرفع الخسائر الحقيقية الى 16,6 مليون دينار). في المقابل يعلن مخطط أعمال الشّركة و الّذي وقع تقديمه أواسط سنة 2013 عن خسائر متوقّعة بـ 7,5 مليون دينار. أي انّ الخسائر المسجّلة و المصرّح بها، فاقت الخسائر المتوقّعة بـ 54,6%. أمّا من ناحية المبيعات (يعني المداخيل فقط دون احتساب المصاريف المختلفة) فيتوقّع مخطّط اعمال الشّركة مبيعات بـ 156,7 مليون دينار خلال سنة 2013 بينما في الواقع لم تسجّل الّا مبيعات تساوي 115 مليون دينار، اي انّ المبيعات المحقّقة اقلّ من المبيعات المتوقّعة بـ 36%. و حسب الأرقام المسجّلة الى موفّى جوان 2014، فانّ بعد الواقع المالي للشّركة عن مخطّط اعمالها سيتفاقم بشكل فادح، حيث أنّ المبيعات المتوقّعة خلال كامل سنة 2014 كما هي منشورة في مخطّط الاعمال، تبلغ 334,8 مليون دينار، بينما لم تحقّق الشّركة الّا مبيعات ب38,5 مليون دينار بعد مضيّ نصف السّنة. و حتّى لو اعتبرنا أنّ شركة سيفاكس آرلاينز ستحقّق ثلاثة أرباع مبيعاتها في النّصف الثّاني لسنة 2014 (و هو امر مستبعد جدّاااا)، فانّ المبلغ الجملي لمبيعات 2014 لن يتجاوز 154 مليون دينار ما يعادل نسبة لا تتجاوز 45% من المبلغ المصرّح به في مخطّط أعمال الشّركة. رابط لمخطّط اعمال الشّركة كما وقع تقديمه لهيئة السّوق الماليّة في أواسط سنة 2013 : http://www.cmf.org.tn/pdf/informations_ste/Prospectus/prospectus_SYPHAX_Airlines.pdf رابط لنتائج الشّركة بنهاية سنة 2013 : http://www.bvmt.com.tn/sites/default/files/societes/syphax-airlines/etats-financiers/sphax-etats-financiers-annuels-individuels-31-12-2013.pdf رابط لنتائج الشّركة الى موفّى جوان 2014: http://www.bvmt.com.tn/sites/default/files/societes/syphax-airlines/indicateurs-dactivite-trimestriels/sphax-indicateurs-dactivite-trimestriels-30-06-2014.pdf
بالله حفاظا على مالكم و مال التوانسة، ساعدو هذه الحملة مليونان و 106 آلاف دينار، هي قيمة المنحة المرصودة من أموال الشعب التونسي لل 27 المترشحين للانتخابات الرئاسية، نحن لسنا ضد المبدأ، لكن المصيبة، هي غياب اي رادع قانوني يُذكر في حال قيام اي من هؤلاء او كلهم بصرف المنحة المذكورة على ملذاتهم الشخصية. كل ما نطلبه هو قيام المترشحين بنشر تفاصيل صرف هذه المنحة، على ان تتم عملية النشر في بداية أسبوع الصمت الانتخابي، اي أسبوعا قبل الدورالاول للانتخابات الرئاسية، هكذا نضمن على الاقل رادعا معنويا و سياسيا يمكن الشعب التونسي من الحكم على نزاهة المترشحين قبل الذهاب الى صندوق الاقتراع لاختيار احدهم
حسب الأرقام الرسمية المنشورة في موقع وزارة المالية التونسية : وضعية الدين العمومي (يعني ديون الدولة) للجمهورية التونسية في جوان 2014 : * مجموع الديون المتبقية على الدولة التونسية : ما قيمته 37872,3 مليون دينار اي بحساب 3448,3 دينار للتونسي الواحد :)))) - معدل نسبة الفائدة (يعني لنتيريس الي باش نخلصوه على هالديون (4,02% سنويا) -معدل مدة الخلاص المتبقية (يعني قروض مختلفين و كل واحد عندو مدة متاعو، و هذايا هو معدّل المدة الباقية) : 6,3 سنوات. و ينقسم مجموع ديون الدولة التونسية بين الداخل و الخارج كما يلي : *الدين الداخلي (يعني من مؤسسات او أفراد داخل تونس و الخلاص يتم بالدينار) : -ما قيمته 16288 مليون دينار اي بحساب 1483 دينار للتونسي الواحد -معدل نسبة الفائدة (يعني لنتيريس الي باش نخلصوه على هالديون (6,15% سنويا) -معدل مدة الخلاص المتبقية (يعني قروض مختلفين و كل واحد عندو مدة متاعو، و هذايا هو معدّل المدة الباقية) : 4,55 سنوات. * الدين الخارجي : -ما يعادل 21584,3 مليون دينار اي بحساب 1965 دينار للتونسي الواحد -معدل نسبة الفائدة (يعني لنتيريس الي باش نخلصوه على هالديون (3,00% سنويا) -معدل مدة الخلاص المتبقية (يعني قروض مختلفين و كل واحد عندو مدة متاعو، و هذايا هو معدّل المدة الباقية) : 7,57سنوات. ملاحظة : شروط الفائدة و مدة تسديد الدين الخارجي افضل من نظيرتها للدين الداخلي. مع الإشارة انو معدل نسبة الفائدة المحتسبة على الدين الخارجي، تأخذ في عين الاعتبار تدهور سعر الدينار امام الأورو و الدولار، بالفلّاقي، حتى كي الدينار طايح باقي الانتريس الي يخلصوه التوانسة على الدين الخارجي اقل من الانتريس الي يخلصوه على الدين الداخلي. المصدر : http://www.finances.gov.tn/index.php?option=com_jdownloads&Itemid=333&view=finish&cid=713&catid=5&lang=fr
حسب الأرقام الرسمية المنشورة في موقع وزارة المالية التونسية : وضعية الدين العمومي للجمهورية التونسية (يعني ديون الدولة) في جوان 2014 : * مجموع الديون المتبقية على الدولة التونسية : ما قيمته 37872,3 مليون دينار اي بحساب 3448,3 دينار للتونسي الواحد :)))) - معدل نسبة الفائدة (يعني لنتيريس الي باش نخلصوه على هالديون (4,02% سنويا) -معدل مدة الخلاص المتبقية (يعني قروض مختلفين و كل واحد عندو مدة متاعو، و هذايا هو معدّل المدة الباقية) : 6,3 سنوات. و ينقسم مجموع ديون الدولة التونسية بين الداخل و الخارج كما يلي : *الدين الداخلي (يعني من مؤسسات او أفراد داخل تونس و الخلاص يتم بالدينار) : -ما قيمته 16288 مليون دينار اي بحساب 1483 دينار للتونسي الواحد -معدل نسبة الفائدة (يعني لنتيريس الي باش نخلصوه على هالديون (6,15% سنويا) -معدل مدة الخلاص المتبقية (يعني قروض مختلفين و كل واحد عندو مدة متاعو، و هذايا هو معدّل المدة الباقية) : 4,55 سنوات. * الدين الخارجي : -ما يعادل 21584,3 مليون دينار اي بحساب 1965 دينار للتونسي الواحد -معدل نسبة الفائدة (يعني لنتيريس الي باش نخلصوه على هالديون (3,00% سنويا) -معدل مدة الخلاص المتبقية (يعني قروض مختلفين و كل واحد عندو مدة متاعو، و هذايا هو معدّل المدة الباقية) : 7,57سنوات. ملاحظة : شروط الفائدة و مدة تسديد الدين الخارجي افضل من نظيرتها للدين الداخلي. مع الإشارة انو معدل نسبة الفائدة المحتسبة على الدين الخارجي، تأخذ في عين الاعتبار تدهور سعر الدينار امام الأورو و الدولار، بالفلّاقي، حتى كي الدينار طايح باقي الانتريس الي يخلصوه التوانسة على الدين الخارجي اقل من الانتريس الي يخلصوه على الدين الداخلي. المصدر : http://www.finances.gov.tn/index.php?option=com_jdownloads&Itemid=333&view=finish&cid=713&catid=5&lang=fr
موضوع للنقاش، و أعيد للنقاش دون خلفيات و دون تشنّج من فضل الجميع :) في بلاد موارد ميزانيتها محدودة جدا، (يعني تقريبا كل زيادة في الاجور تساوي آليا عجز اكبر في الميزانية يخلينا تحت رحمة التداين، و كل ارتفاع في الأسعار العالمية للبترول و القمح تساوي آليا ارتفاع في نفقات صندوق الدعم و عجز تكبر في الميزانية يخلينا كيف كيف تحت رحمة التداين) في ظل الوضع هذا، هل من حق الناس الي شهريتها اكثر من 700 دينار، انها تشري الخبزة و الطماطم و الحليب و غيرها من المواد المدعمة، بنفس السعر الي يشري بيه رب العائلة خدام الحزام و البطال و الي يخلص في الSMIG ؟؟؟ رجاءا نقاش دون تشنج :) سنحاول بعد فترة تلخيص رأي الجميع في ستاتي مصحوب برأي الصفحة
رابط للاستماع للدقيقة التي وقع الحديث فيها عن صفحتكم على راديو موزاييك آف. آم
الان على موزاييك افم، يتحدثون عن صفحتكم هذه
بالله تعملو مزية، باش تعاونونا نفهمو كيفاش تكبر الصفحة، قولولنا كيفاه عرفتوها : 1- à travers بيغا العظيم et Haythem elmekki 2- à travers les "j'aime" ou les "partages" d'un ami 3- autre moyen شكرًا على تفضلكم بالإجابة
حسب الأرقام الرسمية المنشورة في موقع بورصة تونس : حققت شركة دليس خلال سنة 2013 رقم مبيعات ب 529 مليار، يعني ما بين ياغرط و حليب و فروماج و عصير و غيرو، دليس باعت بقيمة 529 مليار سنة 2013، اي ما يقارب مبيعات بمليار و 450 مليون في النهار. الربح الصافي للشركة خلال سنة 2013 ( يعني المبيعات انّقصو منهم حق السلعة الي صنع بيها منتجات و خلاص خدامتو، و الضو و الماء و الضرائب و غيرهم من المصاريف) يبقى ربح صافي خلال سنة 2013 يساوي 25 مليار شركة دليس هي على ملك عائلة المدب بنسبة 100%. حمدي المدب يملك فيها 93%. هالايام عائلة المدب باش تبيع 15% من راس مال الشركة في البورصة، العملية هذي متوقع انها تدخّللهم بين 114 و 127 مليار و يقعدو بعدها مالكين ل 85% راس مال الشركة هذي. ملاحظة : شركة المدب من اكثر الشركات تشغيلا، خدامتها يخلصو مليح و مدللين، شركة تخلص في ضرائب هامة جداً لميزانية الدولة، مثال على الشركة التونسية الناجحة، Bravo
بعد قليل الأرقام الرسمية لشركة دليس لصاحبها حمدي المدب
أكدت عليكم باش اي حزب يفسرلكم قداش كلفة الإجراءات الي يقترحها في برنامجو لسبب بسيط : * الناس هذي راهي مقدمة أرواحها باش تولي هي الي تصرف فلوسكم، حتى واحد فيهم ما جايب مليم من دار بوه، ميزانية الدولة الي باش يعملو بيها برامجهم متأتية أساسا من الأداءات و الضرائب الي تدفعو فيها من جيوبكم، فلوس كانت تنجم تمشي لصغيراتكم لكن بحكم اتفاقنا على التعايش المشترك في هالوطن الي اسمو تونس، كل واحد فينا ينحي من عرق جبينو شوية و يقدمو للمجموعة لتكوين الميزانية الي نصرفو بيها على طرقاتنا و امننا و دفاعنا و صحتنا. الخلاصة، هالعباد الي مقدمة روحها باش هي الي تقرر فين تتصرف فلوسنا، اضعف الإيمان يقولولنا كلفة برامجهم و فائدتها و يا ترى فلوسنا تكفي و الا لازمهم يزيدو يتسلفو بإسمنا باش يطبقو أفكارهم
البنوك في تونس 21، يعني الي مازال ما تبلّعش في كريدي مع واحدة منهم، لازمو يعرف يختار، و يقارن الfrais و الcommission متاعهم الكل، و كان حاجتو بكريدي يصب في برشا بنوك و يختار الي تحسبلو اقل انتيريس،
النصيحة هذي باش نعاودهالكم قد ما نقدر : تذكير لشعبي العزيز حزب ما يقلكمش الإجراءات و الإصلاحات و الإنجازات و كل ما يوفى ب "آت" الي يقترحها في برنامجو، قداش تتكلف و منين باش يجيب الموارد الي باش يصرفها لتنفيذها، قولولو : برنامجك بلّو و اشرب ماه
TAP Infos : Le Fonds d'investissement américain CDIC consacre 200 millions de dollars (environ 355 millions de dinars) à la Tunisie بالفلاقي، أمريكان مجمعين أموالهم في صندوق استثمار، و الصندوق هذايا اعلن على نيتو في استثمار 355 مليون دينار في تونس، اعلان نية، في انتظار: استقرار الأوضاع السياسية و الأمنية و الاجتماعية بتونس ثم إيجاد مؤسسات تونسية تحترم معايير التصرّف العالمية باش تتلاهالهم بفلوسهم و تلقى الاستثمارات الرابحة... الخلاصة، خبيّر باهي لكن لازمو شوية وقت باش يتم
Kamel Aziza سأل "كيف تقيّم البرنامج الاقتصادي للنهضة؟" رد الصفحة : هل قدَمت النهضة تقييما لكلفة الإجراءات التي وعدت بها الناس في برنامجها و هل حدّدت من اين ستأتي بالتمويل لهذه الإجراءات ؟ الإجابة هي : لا. اذا برنامج النهضة ليس الا استبلاه جديد لعقول التونسيين و وعود فضفاضة لا تلزم الا الحمقى الذين سيصدقونها ملاحظة: الصفحة غير متحزّبة، و رأينا نقدمه دون عاطفة، و ستدركون ذلك عند تقديم باقي الأحزاب لبرامجها
Amel El Mathlouthi بعد ما شافت الستاتيات و التصاور الي يحكيو على شركات العائلة متاع بن علي، طرحت السؤال التالي : "باهي فسرلنا علاش و بالرغم من كل ذلك ...الدولة ما وصلتش للقاع اللي احنا فيه توة 2014 ...يعني كيفاش رغم النهب هذاكة الكل الاقتصاد كان ماشي فمة احتياطي بالبنك المركزي ما يهبطش ...ما فماش التضخم اللي نعيشوه توة ...المعيشة كانت اسهل من هكة فسرلنا خاطر هاذي مففهمناهاش ؟؟" اجابة الصفحة : اولا، هالشركات كانت تخدم و تخدّم في عباد رغم كل شيي، الي صار هو انو كان الاقتصاد يكون خير ببرشا كان ما جاتش العائلة تتمتع وحدها بخمس الثروة الي تخلقها البلاد، كان جا توزيع عادل راهي المناطق الداخلية لاباس... ثانيا، المشاكل الي تحكي عليهم الكل كانت موجودة، لكن حلها كان يتم بقرار فردي و حد ما يناقش و الا يحل فمو، مثلا، احتياطي العملة الصعبة ناقص = قرض فوري من البنوك الدولية مهما كانت الشروط و حد ما يحل فمو، تضخّم = قرار فردي بتخفيض أسعار البيض او اللحوم او اي سلعة اخرى و لو أدى الامر انو الناس الي يبيعو فيها يخسرو و حد ما يحل فمو، زيد على ذلك انو وقتها ما فماش ارهاب، و السوق الموازية منظمة يحكمو حارة من العائلة موش كيما توا الشعب بكلو فيها و كل حد يزيد من جيهتو، زيد على ذلك ليبيا كانت متنفس كبير للشركات التونسية، زيد على ذلك الي يعمل إضراب يدخل الحبس...
هيا سيدي هذي اخر publication تتعاود، انتهى المرج بالنسبة للناس الي فدّو :))
نبداو توا بما كتبه البنك الدولي حول أملاك العائلة
قبل الحديث عن ما فعلته العائلة، البداية بالعموميات
بعد إذن الاخيّان الي شافوهم الصباح، باش نعاودو نهبطو لمحات على اخر تقرير للبنك الدولي، على امل انو يشوفوهم جماعة كوناكسيون الليل. عذراً عالتكرار مجددا
نفسرلكم علاش حكيت في الستاتي السابق على ضرورة إسراع المجلس التأسيسي بالمصادقة على قانون ضخ أموال عمومية في راس مال الSTB و ال BNA. الي يتذكّر منكم الأزمة المالية العالمية الي انطلقت عام 2008 في أمريكا و أدت لإفلاس عديد البنوك الامريكية و عبر العالم. ما نيش باش نوجعلكم روسكم بتفسير الأحداث و الأسباب الي أدت للازمة، جيست باش نقلكم انو الأزمة انفجرت و ظهرت بكل اثارها للعلن بعد عجز بانكا واحدة اسمها ليمان بروذرز على خلاص دينها لبانكا اخرى. حديثنا قياس رغم بعد النظامين البنكيين التونسي و الامريكي على بعضهما من جميع الجوانب، لكن فما حاجة مشتركة بيناتهم و بين كل دول العالم، و هو انو بنوك كل دولة تسلف لبعضها في مليارات زرڤا على نهار و نهارين و جمعة ... يعني على فترة صغيرة جدّا، توا نتصورو مثلا ( و هو امر مازال مستبعد برشا في تونس على المدى القصير و لكن موش مستحيل) قلت نتصورو انو الSTB تعجز على ترجيع 20 مليار متسلفتهم على نهار من بانكا تونسية اخرى، آليا البانكا الي سلفت الSTB باش تعجز زادا على سداد دينها لبانكا اخرى، و هكا الحبل عالجرارة حتى يبرك القطاع البنكي بكلو، و كان برك القطاع البنكي، تبرك الشركات، فالدولة، فالمواطنين، فافلاس وطني شامل... صورة سوداوية؟ ممكن، و لكنها صورة واقعية ممكنة، و هذاكا علاه المجلس التفصيصي مالازموش يلعب بعشاء التوانسة، لأنو التدقيق في حسابات الSTB و الBNA و تنظيمهم و محاسبة الفاسدين فيهم امر ساهل مادام هذه البنوك عمومية و خاضعة لقرارات وزير المالية. يعني ما يلزمش نخممو الإصلاح قبل الإنقاذ، لازمنا الإنقاذ ثم الإصلاح
الشركة التونسية للبنك و البنك الوطني الفلاحي، من اكبر البنوك العمومية في تونس، و من اكبر البنوك من حيث حجم القروض الممنوحة للتونسيين. كمؤسسات عمومية، عانت الويلات من سوء التصرّف و المحسوبية، هذا لا شك فيه. و لكن... من السهل إصدار الأحكام في اللحظة الحالية، غير ان المتمعّن في تاريخ الاقتصاد التونسي يلاحظ ان هذه البنوك تعاني ايضا و خاصة من مساهماتها الجبارة في إرساء السياحة بتونس و في إرساء صناعات بتونس و في تطوير الفلاحة بتونس، في زمن لم يكن للبنوك الخاصة من وجود. صحيح الثمن باهض الان، بفعل تفاقم الخسائر الناجمة عن القروض غير المستخلصة، لكن لو لم يكن هذان البنكان، لو لم يكونا مرنين في إجراءات تمويل المستثمرين التونسيين في الستينات و السبعينات و الثمانينات، لما وجد نسيج اقتصادي تونسي أصلا. مع كل هذا، لا شك كما قلنا في وجود سوء تصرف يجب ان يُحاسب ثم يُصلح، و لكن في جميع الحالات، و درءا لكارثة اقتصادية كبرى، لا بدّ لمجلس النواب من المصادقة على قانون اعادة رسملة (يعني الترفيع في راس المال) الشركة التونسية للبنك و البنك الوطني الفلاحي. وضعية هذه البنوك حاليا حرجة سواء على مستوى النتائج الصافية الكارثية او الصلابة المالية (يعني مدى قدرة البنك على مواصلة نشاطه و على الصمود امام الصعوبات المالية) او على مستوى التنظيم. وضعية هذه البنوك استعجالية، و لو لم تبادر الدولة بضخ قرابة 1000 مليون دينار في هذين البنكين، فإنها تعرّض التونسيين لجملة من الكوارث المتسلسلة قد تنتهي بإفلاس تونس برمّتها نفسرلكم علاش حكيت على ضرورة إسراع مجلس النواب بالمصادقة على قانون ضخ أموال عمومية في راس مال الSTB و ال BNA. الي يتذكّر منكم الأزمة المالية العالمية الي انطلقت عام 2008 في أمريكا و أدت لإفلاس عديد البنوك الامريكية و عبر العالم. ما نيش باش نوجعلكم روسكم بتفسير الأحداث و الأسباب الي أدت للازمة، جيست باش نقلكم انو الأزمة انفجرت و ظهرت بكل اثارها للعلن بعد عجز بانكا واحدة اسمها ليمان بروذرز على خلاص دينها لبانكا اخرى. حديثنا قياس رغم بعد النظامين البنكيين التونسي و الامريكي على بعضهما من جميع الجوانب، لكن فما حاجة مشتركة بيناتهم و بين كل دول العالم، و هو انو بنوك كل دولة تسلف لبعضها في مليارات زرڤا على نهار و نهارين و جمعة ... يعني على فترة صغيرة جدّا، توا نتصورو مثلا ( و هو امر مازال مستبعد برشا في تونس على المدى القصير و لكن موش مستحيل) قلت نتصورو انو الSTB تعجز على ترجيع 20 مليار متسلفتهم على نهار من بانكا تونسية اخرى، آليا البانكا الي سلفت الSTB باش تعجز زادا على سداد دينها لبانكا اخرى، و هكا الحبل عالجرارة حتى يبرك القطاع البنكي بكلو، و كان برك القطاع البنكي، تبرك الشركات، فالدولة، فالمواطنين، فافلاس وطني شامل... صورة سوداوية؟ ممكن، و لكنها صورة واقعية ممكنة، و هذاكا علاه مجلس النواب مالازموش يلعب بعشاء التوانسة، لأنو التدقيق في حسابات الSTB و الBNA و تنظيمهم و محاسبة الفاسدين فيهم امر ساهل مادام هذه البنوك عمومية و خاضعة لقرارات وزير المالية. يعني ما يلزمش نخممو الإصلاح قبل الإنقاذ، لازمنا الإنقاذ ثم الإصلاح
TAP Infos: Textile-Habillement: Un taux de couverture des importations par les exportations de 141% (CETTEX) بالفلاقي المركز الفني للنسيج، قالكم انو صادرات معامل النسيج (ملابس جاهزة) تساوي 141% من وارداتها (قماش و خيط و ...)
هدية اخرى من عند صديق الصفحة Don Camus
La nouvelle photo de couverture est un cadeau de l'amis de la page, Mr Don Camus. Sincères remerciements
كيفية استعمال القوانين لتدعيم سيطرة العائلة النّاهبة على القطاعات التي تركّزت فيها
ننطلق في نشر مقتطفات مبسطة لتقرير البنك الدولي المُعَنْوَن : " تونس، الثورة التي لم تكتمل"
بنجورات الاقتصاد ليس علما صحيحا :) L’Economie est la seule discipline où deux personnes peuvent partager le même prix Nobel en racontant des choses complètement opposées. [ Par exemple, Gunnar Myrdal et Friedrich Hayek en 1974].
نسبة التداين لدولة اليابان الموقرة : 226% من المنتوج الداخلي الخام لسنة 2103. يعني بموفّى 2013، اليابان مسالة في مبلغ يمثل 226% من جملة إنتاجها لتلك السنة، موش معناها لازم تخلصهم بكلهم في عام، خاطر نحكيو على القيمة الجملية للديون، يعني فيهم الي على عام و الا خمسة و الا عشرة و الا حتى 25 سنة. بالنسبة لإيطاليا النسبة تبلغ : 120%، سنغفورة 102%، بلجيكيا 98%، أمريكا 95%، فرنسا 92%. تونس : 47% الخلاصة، الإشكالية ليست في قيمة هذه النسبة، الإشكالية هي في كيفية تصرفنا في الديون هذي، و في ثقة الدائنين في اقتصادنا لمواصلة اقراضنا